Hronologija Drugog svjetskog rata (1940)

Ovo je hronologija događaja koji su se dešavali tokom 1940. godine, za vrijeme 2. svjetskog rata.
## Januar 
; 1. 
- Japanske snage veličine 10.000 vojnika pokreću kontranapad u istočnoj kineskoj provinciji Shanxi, u pokušaju oslobađanja gotovo opkoljene 36. japanske divizije.
; 2.  
- Sovjetska ofanziva u Finskoj je zaustavljena zbog nekoliko finskih pobjede. Uništeni su brojni sovjetski tenkovi.
; 7. 
- Uspostavljena racionalizacija potrošnje osnovnih prehrambenih proizvoda u Velikoj Britaniji.
- Izvješteno je o velikoj finskoj pobjedi u bitci kod Suomussalme. Cijela sovjetska divizija je eliminisana i opet je zarobljen veliki broj vojnih vozila.
- General Semjon Timošenko preuzeo komandovanje nad sovjetskim snagama u Finskoj.
; 10. 
- Srušen njemački avion u neutralnoj Belgiji.
- Zarobljeni dokumenti koji otkrivaju Hitlerove planove za invaziju na Skandinaviju i odgodu invazije na Francusku i zemlje Beneluxa do proljeća i pogodnijeg vremena za invaziju.
; 17.
- Sovjeti ponovo vraćeni natrag u Finsku pri čemu se svete za protekli poraz teškim avio napadima.
; 20.
- Njemačka podmornica U-44, nakon 6 sati lova, u 04:15 sati torpedira i potapa grčki parobrod *Ekatontarchos Dracoulis off Portugal* ubivši 6 ljudi. 
; 21.
- Njemačka podmornica potapa britanski razarač HMS Exmouth, gine svih 135 članova njegove posade. 
; 24.
- Goring imenuje Reinharda Heydricha za rješenje "židovskog pitanja".
; 27.
Njemačka provodi završne planove za invaziju na Dansku i Norvešku.

## Februar 
mini|desno|300px|Skijaške jedinice finske vojske u sjevernoj Finskoj, 12. januar 1940. godine 
; 1.
- Japanska skupština objavila rekordno visok budžet od čega je više od polovine namijenjeno za vojne svrhe.
; 5.
- Velika Britanija i Francuska odlučuju intervenisati u Norveškoj sa ciljem odsjecanja trgovine željeznom rudom u iščekivanju očekivane njemačke okupacije ove države i navodnim otvaranjem mogućnosti za pomoć Finskoj. Početak operacija je zakazan za period od oko 20. marta. 
; 9.
- Erich von Manstein je postavljen za komandanta XXXVIII njemačkog oklopnog korpusa, nakon što je povučen iz plana o invaziji na Francusku. 
; 10.
- SSSR ja saglasan za opskrbu Njemačke žitom i sirovinama prema novom trgovinskom sporazumu. 
; 14.
- Britanska vlada traži dobrovoljce za borbu u Finskoj. 
; 15.
- Sovjetska vojska osvaja Summu, važnu obrambenu tačku u Finskoj, čime probijanju Mannerheim liniju. 
- Hitler naređuje neograničeno podmorničko ratovanje. 
; 16.
- Britanski razarač *HMS Cossack* prisilno premješta 303 ​​ratna zarobljenika sa njemačkog transportnog broda *Altmark* u neutralne teritorijalne vode Norveške, što dovodi do Altmark incidenta. 
; 17.
- Finci se i dalje povlače sa Mannerheim linije. 
- Manstein predstavlja Hitleru svoje planove za invaziju na Francusku preko Ardenske šume. 
; 21.
- General Nikolaus von Falkenhorst je postavljen za komandanta nadolazeće njemačke invazije na Norvešku.
## Mart 
; 1.
- Adolf Hitler usmjerava svoje generale na planiranje invazije na Dansku i Norvešku. 
; 3.
- Sovjeti započeli sa napadima na Viipuri, drugi po veličini grad u Finskoj. 
; 5.
- Finska odgovara SSSR-u da će pristati na njegove uslove za okončanje rata. Sutradan šalju svoje izaslanike u Moskvu na pregovore o mirovnom sporazumu. 
; 11.
- Počinje racioniranje mesa u Velikoj Britaniji.
; 12.
- U Moskvi Finska potpisuje mirovni sporazum sa SSSR-om, nakon 105 dana od početka međusobnih sukoba. Finci su bili prisiljeni odreći se značajane teritorije u zamjenu za mir. 
; 16.
- Njemački zračni napad na Scapa Flowu uzrokuje prve britanske civilne žrtve. 
; 16.
- Hitler i Mussolini se sastaju u Brenneru, na austrijskoj granici, pri čemu se Benito Mussolini slaže s Hitlerom da će Italija ući u rat "u pravom trenutku". 
; 21.
- Paul Reynaud postaje francuski premijer nakon ostavke Daladiera prethodnog dana. 
; 28.
- Velika Britanija i Francuska prave sporazum po kojem nijedna od ove dvije države neće tražiti odvojeni prekid rata s Njemačkom. 
; 29.
- Rusi žele nove teritorije. Molotov govori na Vrhovnom sovjetu, o "jednom neriješenom sporu", o pitanju rumunske Besarabije. 
; 30.
- Japan uspostavlja marionetski režim u kineskom gradu Nankingu, pod vlašću Wang Jingweija. 
- Britanci poduzimaju tajne izvidničke letove sa ciljem fotografisanja ciljanih područja unutar SSSR-a tokom pripreme za operaciju Pike.
## April 
; 1.
- Izvršen pokolj nad 22.000 poljskih oficira, policajaca i drugih osoba od strane sovjetskog NKVD-a u Katinskom masakru.
; 3.
- Odbor ministara obrane, kao svog predsjednika izabralo Winstona Churchilla koji je na toj poziciji zamijenio Normandyja.
; 9.
- Njemačke pomorske snage ušle u nekoliko norveških luka, zauzet glavni norveški grad Oslo. Otpočela norveška kampanja koja će trajati 2 mjeseca. Britanci otpočinju svoju norvešku kampanju. Danska se predaje.
; 10.
- Njemci postavljaju marionetsku norvešku vladu pod vodstvom Vidkundom Quislingom, bivšim ministrom obrane.
; 11.
- Prva bitka kod Narvika. Britanski razarači i avioni uspješno obavili iznenadni napad na veće njemačke pomorske snage. Drugi napad izveden 13. aprila također je bio uspješan po Britance.
; 12.
- Britanske snage zauzimaju danska Farska ostrva.
; 14.
- Britanske i francuske vojne snage počele sa slijetanjem u Namsos, sjeverno od grada Trondheima u Norveškoj.
- Po prvi put dešifrovan kod Enigme od strane obavještajne grupe u Bletchley Parku u Engleskoj.
; 15.
- Britanski vojnici sletjeti u Harstad, u blizini norveškog Narvika.
; 16.
- Više britanskih slijetanja u Norvešku, posebno na područja sjeverno i južno od Trondheima. Borba za Trondheim se nastavlja sve do 22. aprila.
; 27.
- Počelo izvlačenje britanskih snaga iz centralne Norveške kao i sa područja sjeverno i južno od Trondheima.
## Maj 
[thumb|right|350px|Njemačka [Blitzkrieg ofanziva polovinom maja 1940. godine]]
; 1.
- Saveznici započeli s evakuacijom norveških luka. Napori će se nastaviti sve do juna.
; 5.
- Norveška vlada u egzilu, novo sjedište u Londonu.
; 8.
- Britanski premijer Neville Chamberlain jedva preživljava glasanje u raspravi o Norveškoj vođenu u Donjem domu.
; 9.
- Regrutovanje u Britaniji produženo do dobi od 36 godina.
; 10.
- Njemačka napada Belgiju, Francusku, Luksemburg i Holandiju. 
- Winston Churchill postaje premijer Ujedinjenog Kraljevstva nakon ostavke Nevillea Chamberlaina. 
- Velika Britanija vrši invaziju Islanda.
- Belgija proglašava vanredno stanje. 
- Churchill poziva na formiranje ratnu koalicijske vlade.
- Masivna njemačka ofanziva na zapadnom frontu: započinje invazija Luksemburga, Belgije, Holandije i Francuske. 
- U odvažnom potezu, njemačke padobranske jedinice osvajaju belgijsku utvrdu Eben Emael.
- Bitka za Haag postaje prvi neuspješni padobranski napad u historiji jer Holanđani brzo odbacuju Njemce.
; 11.
- Luksemburg okupiran.
- Churchill bivšem njemačkom caru Wilhelmu II, koji živi u Holandiji, nudi azil u Velikoj Britaniji što on odbija.
; 12.
- Belgijanci ruše sve mostove preko rijeke Meuse kako bi zaustavili njemačko napredovanje.
- Počinje bitka za Hannut u Belgiji.
; 13.
- Holandska vlada u izbjeglištvu, novo sjedište u Londonu.
- General Heinz Guderian, komandantkog oklopnog korpusa probija se u francuski Sedan.
- Holandska kraljica Wilhelmina u azilu u Velikoj Britaniji.
- Churchill održao svoj čuveni govor "krv, trud, suze i znoj".
- Holanđani gube bitku koda Grebbeberga.
; 14.
- Stvaranje britanskih lokalnih obrambenih dobrovoljnih jedinica najavio novi državni sekretar za rat, Anthony Eden. Ove jedinice su uglavnom sastavljen od starijih osoba.
- Njemački Luftwaffe vrši bombardovanje Rotterdama uzrokujući mnoge civilne žrtve i ogromnu materijalnu štetu. Holandija se odlučuje na predaju s izuzetkom Zealanda.
- Churchill traži od američkog predsjednika Roosevelta i Kanade pomoć u ovim teškim danima. Nadziru se obrisi nove britanske koalicije, koja uključuje laburiste, liberalne i konzervativne članove.
- Holanđani pobijeđuju Njemce u bitci kod Afsluitdijka.
- Rotterdamskim Blitz-om uspješno se privodi kraju bitka za Rotterdam.
; 15.
- Potpisana kapitulacija holandske vojske.
- Njemačke snage prelaze rijeku Meuse. 
; 16.
- Churchill u posjeti Parizu. 
- Belgijska vlada napušta Belgiju i odlazi u Bordeaux u Francuskoj. Poslije se seli u London. 
; 17.
- Njemci ulaze u Bruxellesu kao i u Antwerpen. 
- Paul Reynaud formira novu francusku vladu, uključujući i 84-godišnjeg maršala Pétaina, francuskog junaka iz 1. svjetskog rata.
; 18.
- Maxime Weygand zamjenjuje Maurice Gamelin na položaju komandanta francuskih oružanih snaga. 
- Njemci osvajaju Antwerpen. 
- Njemci dobijaju bitku za Zeeland.
; 19.
- Francuski grad Amiens je opkoljen od strane njemačke vojske.
- Rommelove snage okružuju Arras dok druge njemačke snage dolaze do Noyellesa. 
- Britanci završavaju sa invazijom Islanda.
; 20.
- Oklopna grupa generala Guderiana zauzima Abbeville, prijeteći savezničkim snagama u tom području.
; 23.
- Oswald Mosley, vođa predratnih britanskih fašista je zatvoren. On i njegova supruga će vrijeme provesti u zatvoru.
; 24.
- Britanci donise konačnu odluku o obustavljanju poslovanja sa Norveškom.
; 25.
- Savezničke snage, kako britanske tako i francuske, povlače se u Dunkirk. Hitler naređuje zaustavljanje njemačkog napredovanja prema savezničkom mostobranu i dozvoljava Hermann Göring korištenje Luftwaffea za napad. Britanski R.A.F. brani mostobran. 
- Sporadični Luftwaffeovi napadi na Englesku. 
- Boulogne-sur-Mer se predaje Njemcima. 
- SSSR se priprema za totalno preuzimanje baltičkih država organiziranjem i izvođenjem sukoba između baltičkih država i SSSR. - Sovjetska vlada optužuje Litvaniju za otmicu sovjetskih vojnika.
; 25. - 28. 
- 86 belgijskih civila su ubijeni od strane njemačkih snaga u selu Vinkt.
; 26.
- Belgijski patrolni brod A4 stiže u Plymouth, i evakuiše zadnjih 40 tona nacionalnih rezervi zlata iz Belgije. 
- Calais se predaje Njemcima. 
- Operacija Dynamo, počinje saveznička evakuacija 340.000 vojnika iz Dunkirka. Ovaj proces će trajati do 3. juna uprkos svirepom bombardovanju koje vrši Luftwaffea.
; 26.
- Belgija se predaje Nijemcima, kralj Leopold III od Belgije se predaje i biva interniran.
; 30.
- Važan sastanak britanskog kabineta: Churchill pobjeđuje prilikom glasanja o nastavku rata, usprkos žestokim argumenatima protiv nastavka rata od strane lorda Halifax i Chamberlain. 
; 31.
- Japanci vrše teško bombardovanje Chungkinga u gornjem toku rijeke Yangtze.

## Juni 
; 3.
- Zadnji dan operacije Dynamo. 224.686 britanskih i 121.445 francuskih i belgijskih vojnika je evakuisano. 
- Njemci bombarduju Pariz.
; 7.
- Njemački bojni brodovi Gneisenau i Scharnhorst potopili britanski nosač aviona HMS i dva razarača. Britanski brodovi nisu imali zračnu podršku.
; 9.
- Sovjetska Crvena armija izaziva sukobe u pograničnom dijelu sa Latvijom.
; 10.
- Italija objavljuje rat Francuskoj i Velikoj Britaniji. 
- Norveška se predaje. Kralj Haakon i njegova vlada su evakuisani u Britaniju tri dana ranije.
; 11.
- Francuska vlada se premješta u grad Tours.
; 13.
- Pariz okupiran od strane njemačkih trupa. Francuska vlada se ponovo premješta ovaj put u Bordeaux. 
; 14.
- Dio francuske ratne mornarice (Marine Nationale) sa sjedištem u Toulonu provodi ofanzivne operacije protiv talijanskih ciljeva uz Ligursku obalu. 
- Totalna vojna blokada baltičkih država od strane sovjetske baltičke flote. Sovjetske trupe duž baltičke granice spremne organizovati komunističke udare u baltičkim zemljama.  
- Sovjetski bombarderi oborili finski putnički avion Kaleva na letu iz Tallinna do Helsinkija.
; 15.
- Osam sati ultimatuma Litvancima da se predaju upućen od strane Sovjeta. Predsjednik Smetona bježi iz zemlje, tako da preuzimanje vlasti  nije moguće učiniti formalno pravnim putem. Sovjeti ulaze u Litvaniju i napadaju latvijske graničare.
; 16.
- Philippe Pétain postao premijer Francuske nakon ostavke Reynaudove vlade. 
- Francuski brod La Curieuse prisilio italijansku podmornicu na izranjanje i potom je potopio. 
- SSSR dao osmosatni ultimatum Latviji i Estoniji da se predaju.
; 17.
- Potonuće britanskog prekookeanskog broda *RMS Lancastria*, najveća britanska pomorska katastrofe još od anglo-holandskih ratova. 
- Sovjeti ulaze u Latviju i Estoniju.
; 18.
- General De Gaulle formira Francuski komitet narodnog oslobođenja.
- Francuska vlada u egzilu.
- Estonija, Latvija i Litvanija okupirane od strane Sovjetskog Saveza.
; 20.
- Francuzi traže primirje s Italijanima.
; 21.
- U Compiegneu počinju francusko-njemački pregovori o primirju. 
- Dijelovi dvije italijanske armije ulaze u Francusku tokom italijanske invazije Francuske. 
- Francuski bojni brod *Lorraine* otvorio vatru na italijansku luku Bardia u italijanskoj Sjevernoj Africi. 
- Tokom nekih od posljednjih francuskih akcija protiv Italijana, francuski mornarički avioni napali Taranto i Livorno u kontinentalnoj Italiji. 
- Sovjetskog izveli genijalne poteze u baltičkim zemljama. U samo vojnm otporu u Tallinnu, poginulo dvoje na estonskoj i oko njih 10 na sovjetski strani.
; 22.
- Potpisano francusko-njemačkf primirje.
; 24.
- Potpisano francusko-italijanski primirje.
; 25.
- Francuska se i službeno predala Njemačkoj u 01:35.
; 26.
- Sovjetski Savez poslao ultimativ zahtijevajući Besarabiju i sjevernu Bukovine od Rumunije. 
; 27.
- Rumuni predlažu pregovore. Molotov odgovora da zahtjeva teritoriju ili u suprotnom rat. Sovjeti šalju novi ultimatum Rumunima.
; 28.
- Britanci priznavaju generala De Gaulle kao vođu Slobodne Francuske. 
- Maršal Italo Balbo, komandant italijanske Sjeverne Afrike, poginuo u tokom "incidenta prijateljske vatre" kod Tobruka, Libija. 
- Crvena armija zauzima rumunsku Besarabiju i sjeverni dio Bukovine. 
- Njemački Luftwaffe bombarduje demilitarizovana britanska Kanalska ostrva, o čijoj demilitarizaciji nisu bili obaviješteni. U Guernseyu 33 poginulih i 67 ranjenih, u Jerseyu 9 poginulih i mnogo ranjenih. 
- Bitka italijanskih i savezničkih konvoja jugozapadno od Krete.
; 30.
- Njemačka napada Kanalska ostrva.

## Juli 
; 1.
- Njemačke snage završavaju sa zauzimanjem Kanalskih ostrva.
- Francuska vlada se premješta u Vichy. 
- Maršal Rodolfo Graziani je imenovan kao Balboova zamjena u Sjevernoj Africi. 
- Ialijanska avijacija počinje s bombardiranjem Palestine koja se u to vrijeme nalazila pod mandatom Velike Britanije.
; 2.
- Hitler naređuje izradu planova za invaziju na Britaniju pod kodnim nazivom Operacija Morski lav. 
- Alderney se predaje Nijemcima. 
; 3.
- Cardiff bombardovan od strane Luftwaffea po prvi put. 
- Britanci napadaju i uništavaju francusku ratnu mornaricu, bojeći se da će pasti u ruke Njemaca. 
; 4.
- Uništavanje francuske flote u Mers-el-Kebiru, u Alžiru, od strane britanske Kraljevske mornarice. Višijeva Francuska vlada prekida diplomatske odnose s Britanijom u znak protesta. 
U Aleksandriji se Francuzi složili o demilitarizaciji bojnog broda Lorraine i nekoliko manjih brodova. 
Vojvoda od Windsora imenovan za guvernera Bahama. 
- Sark se predaje Njemcima. Njemci sada kontrolišu sva britanska Kanalska ostrva. 
- Njemački ured za informisanje objavio dijelove dokumenata zarobljenih tokom pada Francuske koji se odnose na operaciju Pike, anglo-francuski plan za bombardovanje sovjetskih naftnih polja. Ugrožena operacija je naknadno prekinuta.
; 9.
- U neodlučenom pomorskom sukobu kod obala italijanske Kalabrije, između britanskih i australijskih pomorskih snaga na jednoj i italijanskih na drugoj strani nije bilo mrtvih. 
; 10.
- Bitka za Britaniju počinje Luftwaffeovim napadom na britanske brodove. 
- Predsjednik Roosevelt traži od Kongresa ogromna izdvajanja za vojne pripreme. 
; 11.
- Britanske zračne snage (RAF) napadaju neprijatelja gnijezda u Holandiji kao i njemačke tvornice municije. 
; 12.
- Luftwaffe bombarduje Wales, Škotsku i Sjevernu Irsku.
; 14.
- Sovjeti organiziraju namještene izbore u baltičkim državama. Parlamenti će biti pod kontrolom Sovjeta. 
; 16.
- Adolf Hitler podnosi svoje vojne direktive za invaziju na Veliku Britaniju, Operacija Morski lav. 
; 18.
- U skladu sa odgovorom Mers-el-Kebir, Vichyjeve zračne snage bombarduju britanski Gibraltar. 
; 19.
- Estonski general Johan Laidoner deportovan u Sibir. 
- Saveznički brodovi se sukobili sa dvije italijanske lahke krstarice, u bici kod rta Spada. 
; 21.
- Čehoslovačka vlada u egzilu stiže u London. 
- Parlamenti baltičkih zemalja pod kontrolom Sovjetskog Saveza zahtjevaju članstvo u SSSR-u. 
; 22.
- Konferencija u Havani. Narodi zapadne hemisfere razgovarali o neutralnosti i ekonomskoj saradnji. 
- Fumimaro Konoye imenovan za premijera Japana. 
; 23.
- Zvanično osnovani britanski "domobrani", snage koje se oslanjaju na starije ljude i one koji nisu u stanju da služe regularnu vojsku. 
; 25.
- Naređena evakuacija svih žena i djeca sa Gibraltara. 
; 26.
- SAD aktivirale Generalštab (GHQ), vojske SAD-a, koji je formiran sa ciljem da olakša mobilizaciju nadziranjem organizacije i obuke vojnih snaga u kontinentalnom dijelu SAD-a. 
; 30.
- Sovjeti hapse i deportuju estonskog predsjednika Konstantina Pätsa u Rusiju.

## August 
; 1.
- Hitler postavlja 15. septembar kao datum za početak Operacije Morski lav (invazije Britanije). 
- Ruski ministar vanjskih poslova Molotov potvrđuje pakt Molotov-Ribbentrop u Vrhovnom Sovjetu i verbalno napada Veliku Britaniju i SAD. Također tvrdi da su granice Sovjetskog Saveza sada preseljene na obalu Baltičkog mora. 
- Italijanska Kraljevska mornarica uspostavlja svoju podmorničku bazu u Bordeauxu i pridružuje se "Bici za Atlantik." 
; 1. - 4.
- Operacija Hurry, ostvaren prvi konvoj za Maltu. 
; 2.
- Generala Charlesa de Gaullea francuski vojni sud u odsustvu osudio na smrt. 
- SSSR vrši aneksiju Besarabije i Sjeverne Bukovine. 
; 3.
- SSSR i formalno izvršio aneksiju Litvanije.
; 4.
- Italijanske snage pod komandom generala Guglielma Nasija vrše invaziju i zauzimaju Britanski Somaliland u okviru istoćnoafričke  kampanje. 
; 5.
- Neuspjeh u nastojanju da se postigne superiornost u zraku i zbog lošeg vremena nad La Manšom odgađenje invazija Velike Britanije. 
- SSSR i formalno aneksira Latviju.
; 6.
- SSSR i formalno aneksira Estoniju.
; 11. - 15.
- Bitka za Tug tokom italijanske invazije Britanskog Somalilanda. Da bi izbjegla okruženju, britanska vojska se povlači. 
; 13.
- Hermann Goering počinje sa dvosedmičnim napadima na britanske aerodromima u pripremi za invaziju. (Za neke njemačke historičara, to je početak "Bitke za Britaniju".) 
; 14.
- Britanski naučnik Sir Henry Tizard odlazi u SAD na Tizard misiju, odavajući Amerikancima brojne britanske vrhunske tehnološke tajne, uključujući i magnetron, tajni uređaj srca radara. Radar se već dokazao u odbrani Britanije. 
; 15.
RAF i dalje pobjeđuje nad Luftwaffeom, u širokom rasponu borbi duž istočne obale. Britanska proizvodnja borbenih aviona počinje da se ubrzava. 
- Italijanska podmornica potapa grčku krstaricu *Elli* luci Tinos. 
; 16.
- Bitka za Britaniju se nastavlja. Nijemci ograničeni zbog siromašnijeg opsega aviona i britanske široke upotrebe radara. 
- Javno obznanjen ugovor *Razarači za baze* između SAD-a i Velike Britanije. 
; 17.
- Hitler proglašava blokadu britanskih ostrva. 
; 18.
- Teške borbe u bici za Britaniju. Nijemci trpe teške gubitke formacija bombardera. Goering izjavljuje da je razlog za to kukavičluk među pilotima bobardera i naređuje lovcima pomnu pratnju bombardera čime dodatno ograničava njihove sposobnosti. 
; 19.
- Italijanske snage zauzimaju Berberu, glavni grad britanske Somalije. Pad Berbera upotpunjuje invaziju britanske kolonije. Do kraja mjeseca, Italijani kontrolišu britansku Somaliland i još nekoliko gradova i utvrđenja duž granice sa Sudanom i Kenijom, uključujući Kassalu, Gallabat i Moyale. 
; 20.
- Italija najavljuje blokadu britanskih luka na Mediteranu.
- Kineski komunisti pokrenuli veliku *Ofanzivu stotinu regimenti* protiv Japanaca u sjevernoj Kini. 
; 22.
- Nijemci dalekometnom artiljerijom granatiranja Dover i obližnje obalno područje 
; 24.
- Njemački avion zabunom bombardovao crkvu u Cripplegateu, slučajno diktirajući budući oblik *Bitke za Britaniju*. 
; 25.
- Churchill naređuje bombardovanje Berlina u znak odmazde za bombardovanje Cripplegatea od prethodne noći. 
; 26.
- I London i Berlin su bombardovani, Berlin po prvi put. 
; 26.
- I dalje se nastavlja bombardovanje Engleske; London je bombardovan u znak odmazde za bombardovanje Berlina.
- Adolf Hitler i Benito Mussolini diktiraju tzv. *Drugu bečku nagradu* koja prisiljava Rumuniju da preda Sjevernu Transilvaniju (uključujući cijeli Maramureş i dio Crisana) Mađarskoj. 
; 31.
- Njemački Luftwaffe i dalje nastavlja sa zračnim napadima na britanske aerodrome kao i na London. Napadi na radarske instalacije se pokazuju nedjelotvornim. 
- Dva razarača britanske kraljevske mornarice potapljena u blizini holandske obale.

## Septembar 
; 1.
- Njemačkim Židovima naređeno da nose žute zvijezde za identifikaciju. 
; 2.
- Okončan britansko-američki dogovor *Razarači u zamjenu za baze*. Britanija je dobila 50 razarača u zamjenu za davanje SAD-u zemljišnih  posjeda širom britanskih posjeda za uspostavu američkih morskih i zračnih baza, na devedeset devet godina bez najma. 
; 3.
- Hitler odgodio invaziju Britanije nakon što Luftwaffe nije uspio razbiti britanski obranu. Međutim, strah od predstojeće invazije i dalje proganja Britaniju. 
; 6.
- Rumunski kralj Carol abdicira u korist svog sina Michaela dok je kontrola vlade prepuštena maršalu Antonescu. 
; 7.
- U jednoj od najgorih procjena u ratu, Luftwaffe pomiče svoj ​​fokus prema Londonu, daleko od RAF-ovih uzletišta. Uspjeh se može mjeriti samo u procijenjenih 2.000 civilnih žrtava.
; 9.
- U kampanji u zapadnoj pustinji, talijanska kolonijalna sile u Libiji pod komandom generala Maria Bertija pokrenula invaziju na Egipat. Prvi cilj je napredovanje sa obrambenih pozicija unutar Libije do granice s Egiptom. 
- Tel Aviv pod britanskim mandatom Palestine je bombardovan od strane talijanskih zračnih snaga. Poginulo 137 osoba. 
; 10.
- Operacija *Morski lav* je sada postavljena za 24. septembar. 
- Formiran italijanski zračni korpus sa ciljem da se bori u *Bitci za Britaniju*. 
; 10.
Nakon ponovnog zauzimanja tvrđave Capuzzo unutar Libije, italijanske kolonijalne snage prelaze granicu i napreduju unutar teritorije Egipta. Italijani zauzimaju malu luku Sollum.
; 14.
- Operacija Morski lav se odgađa do 27. septembra, posljednji dan u mjesecu s odgovarajućom plimom i osekom za invaziju. 
; 15.
- Letovi masivnih njemačkih bombardera iznad engleskih gradova. RAF počinje da tvrdi da je dobio bitku za Britaniju.
; 16.
- Prvi put u historiji SAD-a donesen zakon o mirnodopskoj vojnoj obavezi (za muškarce između 21 i 35 godina života).
- Zaustavljena italijanska invazija Egipta kada je približno 5 italijanskih divizija započelo povlačenje nakon što su napredovali na oko 95&nbsp;km do Sidi Barranija. Italijanske snage nikad nisu dostigle glavne britanske položaje koji su se nalazili kod Mersa Matruha.
; 17.
- Dekodirane poruke otkrile da je Hitler odgodio Operaciju morski lav do daljnjeg.
; 18.
- Počeo sa emitovanjem Radio Belgije, na francuskom i holandskom jeziku, kao servis BBC-a. Program se emitovao iz sjedišta u Londonu a namijenjen je stanovništvu okupirane Belgije.
; 22.
- Teški gubici brodova u prekoatlanskom konvoju.
- Japanci okupirali francusku Indokinu, lokalna francuska administracija postala samo figurativni autoritet nadležnost.
; 23.
- Snage Slobodne Francuske i Britanije pokušale sa iskrcavanjem u Dakar, Francusku Zapadnu Afriku. Višijevske pomorske snage tokom dva dana otvoale sporadičnu paljbu nakon čega je ekspedicija opozvana. 
; 24.
- Berlin trpi teško bombardovanje od strane snaga RAF-a.
- Kao odgovor za napad na Dakar, višijenske zračne snage bombardovale Gibraltar po prvi put nakon 18. jula. 
; 25.
- Zračne snage Višijevske republike pokrenule ponovni napad na Gibraltar.
- Japanska 5. divizija otpočela marš prema Hanoju, sjevernom Vijetnamu. 
; 27.
- U Berlinu potpisan tripartitni sporazum između Njemačke, Italije i Japanskog carstva kojim se članice obavezuju na zajedničku pomoć. 
; 27.
- Vidkun Quisling postaje državni šef Norveške.

## Oktobar 
; 1.
- Kineski nacionalisti i komunisti se bore jedni protiv drugih u južnoj Kini. U međuvremenu japanske snage se vračaju u Changsha. 
; 2.
- Bombardovanje Londona se nastavlja tokom mjeseca.
; 3.
- Varšavski Jevreji upućeni u varšavski geto.
; 4.
- Adolf Hitler i Benito Mussolini se susreli na Brenner Passu kako bi diskutovali o perspektivama rata.
; 7.
- Njemačka vrši invaziju Rumunije sa ciljem blokiranja sovjetske vojske i pristupa naftnim poljima.
; 9.
- Neville Chamberlain podnio ostavku u Donjem domu Parlamenta UK zbog zdravstvenih razloga.
Winston Churchill izabran za čelnika Konzervativne stranke.
; 12.
- Bilo kakva njemačka invazija Britanije odgođena najranije do proljeća 1941. godine.
- Brodovi britanske kraljevske mornarice se sukobili i porazili nekoliko talijanskih brodova koji su ih napali u konvoju za Maltu.
; 13.
- Britanski civili i dalje stradaju u njemačkom bombardovanju.
; 15.
- Mussolini i njegovi najbliži savjetnici odlučili da napadnu Grčku.
; 19.
- Italijani bombarduju Bahrein.
; 20.
- Ialijanski avioni bombarduju Kairo u Egiptu i američke pogone rafinerije nafte u britanskom Protektoratu Bahreina.
; 21.
- Liverpool bombardovan po 200. put.
; 23.
- Adolf Hitler se sastao sa Francom u Hendaye, u blizini špansko-francuske granice. Malo od toga je dogovoreno a najmanje od svih Hitlerovih nada da će uspjeti ubijediti Franca za ulazak u rat na strani sila Osovine. 
; 24.
- Nakon sastanka s Francom, Hitler je otišao do Montoirea gdje se susreo s Philippe Petainom što označava 
početak organizovane francuske saradnje sa nacističkim režimom. 
- Snage italijanskog zračnog korpusa izvele svoju prvu akciju tokom bitke za Britaniju. 
; 25.
- Intezivno bombardovanje Berlina i Hamburga. 
; 28.
Italija izdaje ultimatum Grčkoj na što grčki premijer Metaksas odgovara: "Dakle, to je rat". Italijanska kraljevska vojske pokreće napade na Grčku iz italijanske Albanije i počinje grčko-italijanski rat. Hitlera je naljutila inicijativa njegovog saveznika. 
; 29.
- Vrlo teški gubici brodova u konvojima tokom ovog perioda zbog povećanja broja podmornica. 
- Prvi radni nacrti američkog Zakona o regrutovanju. 
; 30.
- Predsjednik Roosevelt, usred predizborne kampanje, obećava da neće poslati "naše momke" u rat. 
; 31.
- Vlada Varšavskog Distrikta premješta sve Jevreje grada u geta.

## Novembar 
; 1.
- Turska proglasila neutralnost u italijansko-grčkom ratu.
; 2.
- Italijansko napredovanje u Grčkoj se nastavlja. Zauzimaju naselje Vovousa a avijacija bombarduje grad Solun.
; 5.
- Američki predsjednik Roosevelt osvoja treći predsjednički mandat. Britanci to doživljavaju kao momenat koji obećava više pomoći iz SAD-a.
- Potopljen britanski trgovački brod *HMS Jervis Bay* dok se veći dio konvoja uspjeva spasiti. Ovaj gubitak je u značajnoj mjeri medijski popraćen.
; 7.
- Postalo jasno da će Irska odbiti da mornarica Ujedinjenog Kraljevstva koristi njene luke kao pomorske baze.
; 8.
- Završena bitka kod Elaia-Kalamasa. Uspješnom odbranom Grci okončali italijansku neuspješnu ofanzivu u Grčkoj.
; 9.
- Umire Neville Chamberlain, premijer Ujedinjenog Kraljevstva.
; 11.
- Britanske pomorske snage pokreću napad na italijansku mornaricu u Tarantou. Bombarderi sa nosača aviona *HMS Illustrious* oštećuju tri bojna broda, dvije krstarice i nekolikio pomoćnih plovila. Ovaj događaj osigurava britansku liniju opskrbe na Sredozemnom moru. Britanski uspjeh će biti prostudiran od strane japanske vojske koja je već bila u pripremi za napad na Pearl Harbor.
; 12.
- Molotov se sastaje sa Hitlerom i Ribbentropom u Berlinu. Raspravlja se o novom svjetskom poretku. Molotov izražava sovjetske interese za Finskom, Bugarskom, Rumuniji, Dardanelima i Bosforom, ali Hitler razgovora o široj sferi utjecaja u svijetu koji bi se podijelio između Rusije, Njemačke, Italije i Japana.

- U bici za Gabon, britanske snage završavaju sa zauzimanjem centralne Afrike od višijevske Francuske.
; 13.
- Molotov se ponovo sastaje sa Hitlerom tražeći njegovu saglasnost za likvidaciju Finske. Hitler se sada opire svakom pokušaju da se proširi sfera sovjetskog uticaja u Evropi. Hitler vidi Britaniju kao poraženu i nudi Indiju u Sovjetskom Savezu.
- Bitka za Pindus se završava grčkom pobjedom.
; 14.
- Snažno noćno bombardovanje Coventryja. Srednjovjekovni centar grada sravnjen sa zemljom.
- Grci pokreću kontraofanzivu protiv Italijana.
; 15.
- Sovjetski Savez pozvan da se pridruži Trojnom pakta i da sudjeluju u raspodjeli britanskog carstva. Varšavski geto izolovan od ostatka grada.
; 16.
- Churchill nalaže da se dio britanskih trupa iz Sjeverne Afrike prebace u Grčku, uprkos zabrinutosti njegovih vojnih komandanata koji trebaju te jedinice za trenutnu kampanju protiv Italijana u Sjevernoj Africi.
; 19. 
- Grci i dalje napreduju u svojoj kontraofanzivi i protjeruju italijanske snage sa grčkog tla.
; 20.
- Mađarska potpisuje pristupanje Trojnom paktu.
; 21.
- Belgijska vlada koja se nalazi u izbjeglištvu u Britaniji, objavljuje rat Italiji.
; 22.
- Pad Korçë, grada u jugoistočnoj Albaniji u grčke ruke.
; 23.
- Rumunija potpisuje pristupanje Trojnom paktu.
; 24.
- Slovačka potpisuje pristupanje Trojnom paktu.
; 25.
- Sovjetskom Savezu se nude uslovi za pridruženje Trojnom pakta, uključujući značajne nove teritorijalne ustupke.
; 29.
- Masovno noćno avio bombardovanje Liverpoola.
; 30.
- Teško avio bombardovanje Southamptona u južnoj Engleskoj. Grad je opet slijedeće noći bombardovan kao i Bristol 2. i Birmingham 3. decembra.

## Decembar 
; 1. - ; 8.
- Grčke snage i dalje vrše napade na italijanske snage, oslobađajući gradove: Pogradec, Sarandë i Gjirokastër.
; 1.
- Tokom cijelog mjeseca razmjenjuju se bombardovanja između Njemačke i Britanije. Prvo od strane Njemačke a potom i Britanije.
; 5.
- Kraljevska avijacija (RAF) bombarduje gradove Düsseldorf i Torino.
; 6. - 9.
- Britanske i indijske snage pokrenule Operaciju Kompas, ofanzivu protiv italijanskih snage u Egiptu. Italijani posjeduju sedam pješadijskih divizija i *Maletti grupu* (ad hoc *mehanizovana* jedinica) na utvrđenim odbrambenim položajima. Početni napadi su pokrenuti na pet italijanskih kampova oko i južno od Sidi Barranija. Kampovi su zauzeti a italijanski general Pietro Maletti je ubijen dok su uništene Maletti grupa, 1. i 2. libijska divizija kao i 4. crnokošuljaška divizija (paravojna formacija, tj. vojno krilo italijanske Nacionalne fašističke stranke). Preostale italijanske jedinice u Egiptu su prisiljene da se povuku prema Libiji.
; 8.
- Francisco Franco isključio ulazak Španije u rat što je primoralo Hitlera da otkaže
napad na Gibraltar.
; 12.
- U Sjevernoj Africi, u Egiptu, preko 39.000 italijanskih vojnika izgubljeno ili zarobljeno.
; 16.
- Prvo RAF-ovo noćno bombardovanje njemačkog grada Mannheima.
- U Sjevernoj Africi, Britanci zauzimaju Fort Capuzzo u Libiji.
; 18.
- Hitler izdaje naređenje za otpočinjanje planiranja operacije Barbarossa, njemačke invazije na Sovjetski Savez.
; 22. - 24.
- Bombardovanja Manchestera.
; 28.
- Italijansko-grčki rat se i dalje odvija negativno po Italijane. Grci drže pod svojom kontrolom otprilike jednu četvrtinu Albanije.
- Italija protiv Grčke traži vojnu pomoć iz Njemačke.
; 29.
- Teško bombardovanje Londona iz zraka.

## Reference 
Kategorija:Hronologija Drugog svjetskog rata